На основу члана 2. става 3. тачке х, члана 7. тачке е, члана 39. и члана 42. Закона о Централној банци Босне и Херцеговине ("Службени гласник Босне и Херцеговине", број 1/97, 29/02, 13/03, 14/03, 9/05, 76/06 и 32/07), Управни одбор Централне банке Босне и Херцеговине на 1. сједници од 31. јануара 2008. године, доноси

**О Д Л У К У**

**о издавању, основним обиљежјима и пуштању у оптицај**

**додатних количина новчаница конвертибилне марке**

**у апоенима од 50 КМ и 100 КМ**

1. Централна банка Босне и Херцеговине (у даљем тексту: Централна банка) издаје и пушта у оптицај додатне количине новчаница конвертибилне марке (у даљем тексту: КМ), као законског средства плаћања у Босни и Херцеговини, у апоенима од 50 КМ и 100 КМ, дизајна Федерације Босне и Херцеговине и Републике Српске.

2. Новчанице из тачке 1. ове одлуке имају основна обиљежја и техничке карактеристике у свему утврђене Одлуком о издавању и пуштању у оптицај новчаница конвертибилне марке ("Службени гласник БиХ", број 10/98, 11/02 и 40/07), с тим да на лицу штампаних новчаница испод потписа и ријечи „гувернер“ стоји бројчана ознака „2008“, као година штампања.

3. Новчанице из тачке 1. ове одлуке пуштаће се у оптицај почев од 4. фебруара 2008. године.

4. Ова одлука објавиће се у "Службеном гласнику БиХ", "Службеним новинама Федерације БиХ", "Службеном гласнику Републике Српске" и "Службеном гласнику Брчко дистрикта БиХ".

**УВ број: 308/08 Предсједавајући 31. јануар 2008. године Управног одбора Централне банке**

**С а р а ј е в о Босне и Херцеговине**

**ГУВЕРНЕР**

**мр Кемал Козарић**